User talk:Jyotirmay Pradesh Saptahik samachar

धरती की 8 सबसे रहस्यमयी जगहें, इनका रहस्य अब तक है अनसुलझा

दुनिया भर में कई ऐसे रहस्यमयी प्लेसेस हैं जो लोगों का ध्यान अपनी ओर आकर्षित करते हैं। इन प्लेसेस से जुड़े रहस्यों को आज तक सुलझाया नहीं जा सका है। ऐसे में आज हम आपको बताने जा रहे हैं ऐसे ही 8 रहस्यमयी जगहों के बारे में, जहां होने वाली संदिग्ध और अजीबोगरीब घटनाओं ने इन जगहों को मशहूर बना दिया। क्या वाकई एलियंस खाते थे जानवरों का मीट... ऐसा ही एक प्लेस अमेरिका के कोलोरोडो राज्य में स्थित सान लुइस वैली है, जो न्यू मैक्सिको के कुछ हिस्सों तक फैली है। 8000 वर्ग मील क्षेत्रफल वाली यह वैली 196 किमी लंबी और 119 किमी चौड़ी है, जहां पर रहस्यमय आकृतियां दिखाई देती हैं। वहीं, इस जगह पर पालतू जानवरों को मारने की घटनाएं आए दिन सामने आती है। इसके अलावा जानवरों के शरीर में घाव दिखाई देता था। वहीं, कई बार शरीर के अंग भी गायब हो जाते हैं, लेकिन खून की एक भी बूंद दिखाई नहीं देती है। ऐसा कहा जाता है कि इन सबके पीछे एलियंस का हाथ है। इस बारे जूडी मेसोलिन नाम की एक महिला ने कहा था कि वह साल 2000 से अबतक 50 से ज्यादा यूएफओ को यहां पर उतरते हुए देख चुकी है। हालांकि, इन घटनाओं के पीछे एलियंस हैं या कुछ और, ये अभी तक रहस्य ही है।

में पढ़ें ऐसे और रहस्यमयी प्लेसेस के बारे में...

ब्रिजवाटर ट्राइएंगल

अमेरिका के बोस्टन में स्थित ब्रिजवाटर ट्राइएंगल का रहस्य भी आज तक सुलझ नहीं पाया है। 200 वर्ग किलोमीटर में फैले इस क्षेत्र में कई विचित्र और रहस्यमय जीव और रोशनी दिखाई देती रही है। इस क्षेत्र में कभी लंबे बालों वाले वानर तो कभी कुत्ते के साथ लाल आंखों वाला व्यक्ति दिखाई देता रहा है। वहीं, कई बार रहस्यमयी ब्लैक हेलिकॉप्टर भी दिखाई चुका है।

दानव का समुद्र (The Devil's Sea)

इसे डेविल्स या ड्रैगन का ट्राइएंगल कहते हैं। यह प्रशांत महासागर में ठीक उसी तरह की पहेली बना हुआ जैसा अटलांटिक में बरमूडा। जापान सरकार इस क्षेत्र में मछुआरों को फिशिंग करने से मना कर चुकी है। यहां पर विचित्र रोशनी, वस्तुएं और मानव आकृतियां दिखाई देती हैं। रहस्मयी ढंग से लोग यहां गायब हो जाते हैं। बताया जाता है कि जापान की सरकार ने 1952 में इस क्षेत्र की घटनाओं की सत्यता जानने के लिए एक टीम को शिप कैओ मारु नंबर 5 में भेजा था, लेकिन क्रू मेंबर और 31 लोगों समेत यह गायब हो गया।

एंगिकुनी लेक

एंगिकुनी लेक, कनाडा के किवलिक रीजन में नुनावुट में कैजान नदी से लगी हुई है। इस झील के बारे में एक मिथक प्रचलित है। ऐसा कहा जाता है कि सन 1930 में इसके किनारे बसे गांव के सारे लोग अचानक गायब हो गए। इसके बाद उनका पता नहीं चल सका। इस गांव की आबादी लगभग 2000 रही होगी।

बरमूडा ट्राइएंगल

आप सभी ने बरमूडा ट्राइएंगल का नाम जरूर सुना होगा। इस जगह पर आज तक सबसे अधिक संख्या में शिप और प्लेन गायब हुए है। ब्राजील के तट से करीब 300 किमी दूर स्थित इस क्षेत्र का एरिया लगभग 13 लाख वर्ग किलोमीटर से लेकर 15 लाख वर्ग किलोमीटर तक है। इस क्षेत्र में इस प्रकार की रहस्यमयी घटनाएं क्यों होती हैं, इसका पता नहीं चल सका है। हालांकि, वैज्ञानिकों का कहना है कि इस क्षेत्र में रेडिएशन की विसंगति के कारण ऐसा होता है, क्योंकि यह वह स्थान है, जहां पृथ्वी के अंदर की वैन एलेन रेडिएशन बेल्ट अन्य ग्रहों के सबसे नजदीक होती है। इसके कारण इस क्षेत्र में रेडिएशन की तीव्रता अधिक हो जाती है।

प्वाइंट प्लेजेंट

प्वाइंट प्लेजेंट अमेरिका के वेस्ट वर्जीनिया राज्य में एक छोटा कस्बा है। यहां ओहियो और कनव्हा नदियों के संगम स्थल है। वेस्ट वर्जीनिया के इस छोटे से कस्बे को लोगों के लिए नवंबर 1966 से दिसंबर 1967 तक एक रहस्यमयी प्राणी डराता रहा। इस 7 फीट लंबे व्यक्ति का सीना काफी चौड़ा था। लोग उसे मोटमैन कहते थे। उसकी धधकती हुई आंखें होती थी और 10 फीट लंबे बाल जमीन तक लटकते दिखते थे। यह कई लोगों को दिखाई देता रहता था। 15 दिसंबर 1967 को सिल्वर ब्रिज ढहने से 46 लोगों की मौत हो गई। इसके बाद मोटमैन फिर कभी दिखाई नहीं दिया।

बेननिंगटन ट्राइएंगल

यह ट्राइएंगल अमेरिका के साउथवेस्टर्न वेरमॉन्ट के ग्लासटेनबरी माउंटेन के मध्य में स्थित है। इस इलाके में बड़े पैरों वाली मानव आकृतियां, विचित्र आवाजें और रोशनी दिखाई देती है। अमेरिकी इसे शापित इलाका मानते हैं। किंवदंती है कि यहां बालों वाला जंगली इंसान घूमता है और जंगलों में कई रहस्यमयी जानवर दिखाई देते हैं। इस क्षेत्र से अबतक कई लोग गायब हो चुके हैं।

मिशिगन ट्राइएंगल

मिशिगन ट्राइएंगल अमेरिका की 5 सबसे बड़ी झीलों में से एक है, जो 307 मील लंबी और 188 मील चौड़ी है। लेक मिशिगन इलिनॉइस, मिशिगन, इंडियाना और विस्कानसिन राज्य तक फैली है। इस लेक में अबतक 40 प्लेन लापता हो चुके हैं। प्लेन कैसे लापता हुए ये रहस्य ही है। इस क्षेत्र में आए दिन रहस्यमयी आकृतियां दिखाई देती हैं।